CELEX: 32012D0043
Language: et
Date: 2012-01-25 00:00:00
Title: 2012/43/EL: Komisjoni rakendusotsus, 25. jaanuar 2012 , millega lubatakse Taani Kuningriigil sõlmida Gröönimaa ja Fääri saartega kokkulepe, mille kohaselt Taani ja kõnealuste territooriumide vahelisi rahaülekandeid käsitatakse Taani-siseste rahaülekannetena vastavalt Euroopa Parlamendi ja nõukogu määrusele (EÜ) nr 1781/2006 (teatavaks tehtud numbri K(2012) 141 all)

27.1.2012   
            
            
               ET
            
            
               Euroopa Liidu Teataja
            
            
               L 24/12
            
         KOMISJONI RAKENDUSOTSUS,
   25. jaanuar 2012,
   millega lubatakse Taani Kuningriigil sõlmida Gröönimaa ja Fääri saartega kokkulepe, mille kohaselt Taani ja kõnealuste territooriumide vahelisi rahaülekandeid käsitatakse Taani-siseste rahaülekannetena vastavalt Euroopa Parlamendi ja nõukogu määrusele (EÜ) nr 1781/2006
   (teatavaks tehtud numbri K(2012) 141 all)
   (Ainult taanikeelne tekst on autentne)
   (2012/43/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 15. novembri 2006. aasta määrust (EÜ) nr 1781/2006 raha ülekandmisel edastatava maksjaga seotud teabe kohta, (1) eriti selle artiklit 17,
   võttes arvesse Taani Kuningriigi taotlust
   ning arvestades järgmist:
   
               (1)
            
            
               Taani vormistas 2011. aasta aprillis lõplikult oma 2006. aastal esitatud taotluse rakendada määruse (EÜ) nr 1781/2006 artikli 17 lõike 1 kohast erandit, mis hõlmab Taani ja Gröönimaa ning Taani ja Fääri saarte vahelisi rahaülekandeid.
            
         
               (2)
            
            
               Vastavalt määruse (EÜ) nr 1781/2006 artikli 17 lõikele 2 on Taani ja Gröönimaa ning Taani ja Fääri saarte vahelisi rahaülekandeid alates 2006. aasta detsembrist ajutiselt käsitatud Taani-siseste rahaülekannetena.
            
         
               (3)
            
            
               Liikmesriikidele teatati 27. aprillil 2011, et komisjoni hinnangul oli ta saanud Taani esitatud taotluste hindamiseks vajaliku teabe.
            
         
               (4)
            
            
               Gröönimaa ega Fääri saared ei ole osa Euroopa Liidu territooriumist, nagu on kindlaks määratud kooskõlas Euroopa Liidu lepingu artikliga 52 ja Euroopa Liidu toimimise lepingu artikliga 355, kuid moodustavad osa Taani valuutapiirkonnast. Seega vastavad Gröönimaa ja Fääri saared määruse (EÜ) nr 1781/2006 artikli 17 lõike 1 punktis a sätestatud kriteeriumile.
            
         
               (5)
            
            
               Gröönimaa ja Fääri saarte makseteenuse pakkujad osalevad otseselt Taani makse- ja arveldussüsteemides (kas Kronos või Sumclearing). Seega vastavad nad määruse (EÜ) nr 1781/2006 artikli 17 lõike 1 punktis b sätestatud kriteeriumile.
            
         
               (6)
            
            
               Nii Gröönimaa kui ka Fääri saared on lisanud oma õigusaktidesse määruse (EÜ) nr 1781/2006 sätetele vastavaid sätteid; Gröönimaa eelkõige 21. aprilli 2010. aasta aktiga nr 399, milles käsitletakse rahaülekannetele lisatavat teavet maksja kohta, ja 19. mai 2010. aasta aktiga nr 6, milles käsitletakse rahaülekannetele lisatavat teavet maksja kohta, ning Fääri saared 17. juuni 2008. aasta aktiga nr 467, milles käsitletakse rahaülekannetele lisatavat teavet maksja kohta ja mida on muudetud 1. juuni 2010. aasta aktiga nr 579.
            
         
               (7)
            
            
               Gröönimaa ja Fääri saared on andnud välja õigusakte, millega aidatakse kaasa usaldusväärse rahapesuvastase süsteemi loomisele. Gröönimaal on asjaomased õigusaktid eelkõige 30. augusti 2010. aasta kuninglik dekreet nr 1034 rahapesu ja terrorismi rahastamise ennetamise meetmete kohta ning 19. mai 2010. aasta akt nr 5 rahapesu ja terrorismi rahastamise ennetamise meetmete kohta. Fääri saartel hõlmavad rahapesuvastast võitlust käsitlevad õigusaktid eelkõige 29. jaanuari 2010. aasta kuninglikku dekreeti nr 79 rahapesu ja terrorismi rahastamise ennetamise meetmete kohta ning 9. juuni 2008. aasta akti nr 56 rahapesu ja terrorismi rahastamise ennetamise meetmete kohta, mida on muudetud 26. mai 2010. aasta aktiga.
            
         
               (8)
            
            
               Gröönimaal ja Fääri saartel on olemas asjakohased õigusaktid, et määrata ÜRO või Euroopa Liidu nimekirjadesse kantud asutustele või isikutele rahalised karistused.
            
         
               (9)
            
            
               Kuna nii Gröönimaa kui ka Fääri saared on vastu võtnud samad eeskirjad, mis on kehtestatud määrusega (EÜ) nr 1781/2006, ning nende makseteenuse pakkujatelt nõutakse kõnealuste eeskirjade kohaldamist, on kõnealuse määruse artikli 17 lõike 1 punktis c sätestatud kriteerium seega täidetud.
            
         
               (10)
            
            
               Seepärast on asjakohane kiita Taani taotletud erand heaks.
            
         
               (11)
            
            
               Taani ja Gröönimaa vahel sõlmitavates kokkulepetes tuleks ette näha sätted, millega tagatakse Euroopa Parlamendi ja nõukogu 24. oktoobri 1995. aasta direktiivi 95/46/EÜ (üksikisikute kaitse kohta isikuandmete töötlemisel ja selliste andmete vaba liikumise kohta) (2) ning eelkõige artiklite 25 ja 26 nõuete täitmine.
            
         
               (12)
            
            
               Käesoleva otsusega ette nähtud meetmed on kooskõlas rahapesu ja terrorismi rahastamise tõkestamise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Taani Kuningriigil lubatakse sõlmida Gröönimaa ja Fääri saartega kokkulepe, mille kohaselt Taani ja Gröönimaa ning Taani ja Fääri saarte vahelisi rahaülekandeid käsitatakse Taani-siseste rahaülekannetena vastavalt määrusele (EÜ) nr 1781/2006.
   Artikkel 2
   Käesolev otsus on adresseeritud Taani Kuningriigile.
   
      Brüssel, 25. jaanuar 2012
      
         
            Komisjoni nimel
         
         
            komisjoni liige
         
         Michel BARNIER
      
   
   
      (1)  ELT L 345, 8.12.2006, lk 1.
   
      (2)  EÜT L 281, 23.11.1995, lk 31.